
ערכין ז ע"א



טקסט הדף מנוקד



מִכְּלָל דְּתַנָּא קַמָּא סָבַר נִיתַּן לַחֲזָרַת עֲמִידַת בֵּית דִּין


אָמַר רַב יוֹסֵף בְּמִלְוָה עַל פֶּה גּוֹבֶה מִן הַיּוֹרְשִׁין קָמִיפַּלְגִי תַּנָּא קַמָּא סָבַר מִלְוָה עַל פֶּה גּוֹבֶה מִן הַיּוֹרְשִׁין וְרַבִּי שִׁמְעוֹן בֶּן אֶלְעָזָר סָבַר אֵינוֹ גּוֹבֶה מִן הַיּוֹרְשִׁין


רַבָּה אָמַר דְּכוּלֵּי עָלְמָא מִלְוָה עַל פֶּה אֵינוֹ גּוֹבֶה מִן הַיּוֹרְשִׁין וְהָכָא בְּמִלְוָה הַכְּתוּבָה בַּתּוֹרָה כִּכְתוּבָה בִּשְׁטָר קָמִיפַּלְגִי תַּנָּא קַמָּא סָבַר כִּכְתוּבָה בִּשְׁטָר דָּמְיָא וְרַבִּי שִׁמְעוֹן בֶּן אֶלְעָזָר סָבַר לָאו כִּכְתוּבָה בִּשְׁטָר דָּמְיָא


מֵיתִיבִי הַחוֹפֵר בּוֹר בִּרְשׁוּת הָרַבִּים וְנָפַל עָלָיו שׁוֹר וַהֲרָגוֹ פָּטוּר וְלֹא עוֹד אֶלָּא שֶׁאִם מֵת הַשּׁוֹר יוֹרְשֵׁי בַּעַל הַבּוֹר חַיָּיבִין לְשַׁלֵּם דְּמֵי שׁוֹר לִבְעָלָיו


אָמַר רַבִּי אִילָא אָמַר רַב כְּשֶׁעָמַד בַּדִּין וְהָא הֲרָגוֹ קָתָנֵי אָמַר רַב אַדָּא בַּר אַהֲבָה כְּשֶׁעֲשָׂאוֹ טְרֵיפָה


וְהָאָמַר רַב נַחְמָן תָּנֵי חַגָּא מֵת וּקְבָרוֹ וְהִילְכְתָא דְּיָיתְבִי דַּיָּינֵי אַפּוּמָּא דְבֵירָא


תָּנוּ רַבָּנַן הַיּוֹצֵא לֵיהָרֵג מַזִּין עָלָיו מִדַּם חַטָּאתוֹ וּמִדַּם אֲשָׁמוֹ חָטָא בְּאוֹתָהּ שָׁעָה אֵין נִזְקָקִין לוֹ מַאי טַעְמָא אָמַר רַב יוֹסֵף מִפְּנֵי שֶׁאֵין מְעַנִּין אֶת דִּינוֹ


אֲמַר לֵיהּ אַבָּיֵי אִי הָכִי אֲפִילּוּ רֵישָׁא נָמֵי כְּגוֹן שֶׁהָיָה זִבְחוֹ זָבוּחַ בְּאוֹתָהּ שָׁעָה


אֲבָל אֵין זִבְחוֹ זָבוּחַ מַאי לָא אַדְּתָנֵי חָטָא בְּאוֹתָהּ שָׁעָה אֵין נִזְקָקִין לוֹ לִיפְלוֹג וְלִיתְנֵי בְּדִידַהּ בַּמֶּה דְּבָרִים אֲמוּרִים שֶׁהָיָה זֶבַח זָבוּחַ בְּאוֹתָהּ שָׁעָה אֲבָל אֵין זֶבַח זָבוּחַ לֹא


הָכִי נָמֵי קָאָמַר בַּמֶּה דְּבָרִים אֲמוּרִים שֶׁהָיָה זֶבַח זָבוּחַ בְּאוֹתָהּ שָׁעָה אֲבָל אֵין זֶבַח זָבוּחַ נַעֲשָׂה כְּמִי שֶׁחָטָא בְּאוֹתָהּ שָׁעָה וְאֵין נִזְקָקִין לוֹ


מַתְנִי' הָאִשָּׁה שֶׁיָּצְאָה לֵיהָרֵג אֵין מַמְתִּינִין לָהּ עַד שֶׁתֵּלֵד הָאִשָּׁה שֶׁיָּשְׁבָה עַל הַמַּשְׁבֵּר מַמְתִּינִין לָהּ עַד שֶׁתֵּלֵד הָאִשָּׁה שֶׁנֶּהֶרְגָה נֶהֱנִין בִּשְׂעָרָהּ בְּהֵמָה שֶׁנֶּהֶרְגָה אֲסוּרָה בַּהֲנָאָה


גְּמָ' פְּשִׁיטָא גּוּפַהּ הִיא אִיצְטְרִיךְ סָלְקָא דַּעְתָּךְ אָמֵינָא הוֹאִיל וּכְתִיב כַּאֲשֶׁר יָשִׁית עָלָיו בַּעַל הָאִשָּׁה מָמוֹנָא דְבַעַל הוּא וְלָא לַיפְסְדֵיהּ מִינֵּיהּ קָא מַשְׁמַע לַן


וְאֵימָא הָכִי נָמֵי אָמַר רַבִּי אֲבָהוּ אָמַר רַבִּי יוֹחָנָן אָמַר קְרָא וּמֵתוּ גַּם שְׁנֵיהֶם לְרַבּוֹת אֶת הַוָּולָד


וְהַאי מִיבְּעֵי לֵיהּ עַד שֶׁיְּהוּ שְׁנֵיהֶן שָׁוִין דִּבְרֵי רַבִּי יֹאשִׁיָּה כִּי קָאָמְרִינַן מִגַּם


יָשְׁבָה עַל הַמַּשְׁבֵּר וְכוּ' מַאי טַעְמָא כֵּיוָן דְּעָקַר גּוּפָא אַחֲרִינָא הוּא


אָמַר רַב יְהוּדָה אָמַר שְׁמוּאֵל הָאִשָּׁה הַיּוֹצְאָה לֵיהָרֵג מַכִּין אוֹתָהּ כְּנֶגֶד בֵּית הֵרָיוֹן כְּדֵי שֶׁיָּמוּת הַוָּולָד תְּחִילָּה כְּדֵי שֶׁלֹּא תָּבֹא לִידֵי נִיוּוּל לְמֵימְרָא דְּהִיא קָדְמָה וּמֵתָה בְּרֵישָׁא וְהָא קַיְימָא לַן דְּוָולָד מָיֵית בְּרֵישָׁא


דִּתְנַן תִּינוֹק בֶּן יוֹמוֹ נוֹחֵל וּמַנְחִיל וְאָמַר רַב שֵׁשֶׁת נוֹחֵל בְּנִכְסֵי הָאֵם לְהַנְחִיל לָאַחִין מִן הָאָב


דַּוְוקָא בֶּן יוֹם אֶחָד אֲבָל עוּבָּר לָא דְּהוּא מָיֵית בְּרֵישָׁא וְאֵין הַבֵּן יוֹרֵשׁ אֶת אִמּוֹ בְּקֶבֶר לְהַנְחִיל לָאַחִין מִן הָאָב


הָנֵי מִילֵּי לְגַבֵּי מִיתָה אַיְּידֵי דְּוָולָד זוּטְרָא חַיּוּתֵיהּ עָיְילָא טִיפָּה דְּמַלְאַךְ הַמָּוֶת וּמְחַתֵּךְ לְהוּ לְסִימָנִין אֲבָל נֶהֶרְגָה הִיא מֵתָה בְּרֵישָׁא


וְהָא הֲוָה עוֹבָדָא וּפַרְכֵּיס עַד תְּלָת פִּרְכּוּסֵי מִידֵּי דְּהָוֵי אַזְּנַב הַלְּטָאָה דִּמְפַרְכֶּסֶת


אָמַר רַב נַחְמָן אָמַר שְׁמוּאֵל הָאִשָּׁה שֶׁיָּשְׁבָה עַל הַמַּשְׁבֵּר וּמֵתָה בְּשַׁבָּת מְבִיאִין סַכִּין וּמְקָרְעִים אֶת כְּרֵיסָהּ וּמוֹצִיאִין אֶת הַוָּולָד פְּשִׁיטָא מַאי עָבֵיד




רש"י





	לחזרת עמידת ב''ד. שאין אתה יכול להחזירו לב''ד ולעמוד בדין על מה שחבל שאין מענין את דינו: מכלל דת''ק סבר כו'. בתמיה: והרגו. השור הרג את החופר: פטור. בעל השור: חייבין לשלם. אלמא מלוה הכתובה בתורה ככתובה בשטר דמיא וקשיא למאן דאוקי פלוגתייהו דרבי יוסי ות''ק דמתני' באם הזיק דא''כ קשיא סתמא אסתמא ואיכא דמותיב הך תיובתא לר''ש בן אלעזר אבל פליאה בעיני היאך יכול להקשות הא ר''ש תנא הוא ופליג: בשעמד בדין. קודם שמת וחייבוהו לשלם לפיכך גובה מן היורשין דכיון דדינו חרוץ לשלם ה''ל כמלוה בשטר: והא תני חגא מת וקברו. השור בבור כגון שהפיל עמו חוליא ואפ''ה חייבין יורשין: והילכתא. הא דקתני יורשין חייבין כגון דייתבי דייני אפומא דבירא וחייבוהו מיד לשלם: מזין עליו. זורקין בשבילו דם חטאתו ואשמו ולא הויא כחטאת שמתו בעליה כל זמן שלא נהרג: חטא בשוגג באותה שעה. שיצא ליהרג כגון שראה חלב וכסבור שומן הוא ואכלו: אין נזקקין לו. שיפריש קרבן ליקרב: מפני שאין מענין את דינו. שימתינו מלהורגו עד שישחטו הזבח ויזרק הדם שעינוי הדין הוא: רישא נמי. דקתני כשחטא קודם לכן מזין עליו הרי ממתינים לו עד שישחט ויזרק: מתני' אין ממתינין לה עד שתלד. אלא הורגין ולדה עמה דחד גופא הוא: ישבה על המשבר. קודם שנגמר דינה: ממתינין לה עד שתלד. דכיון דעקר ונע ממקומו גופא אחרינא הוא: נהנין בשערה. ובגמ' מפרש טעמא: אסורה בהנאה. כדקי''ל (פסחים דף כב:) ובעל השור נקי כאדם שאומר לחבירו יצא פלוני נקי מנכסיו ואין לו בהן הנאה של כלום: גמ' לרבות את הולד. קס''ד משניהם יליף מדה''ל למיכתב ומתו ואנא ידענא דאין ומתו פחות משנים: שניהם. מיותר לדרשה: שניהן שוין. הנואף והנואפת יהו בני עונשין אבל אם היתה היא קטנה והוא גדול או הוא קטן דלאו בר עונשין והיא גדולה ובת עונשין אין הגדול נהרג: ומשני אנו מגם ילפינן: לידי ניוול. שאם יהא חיות בולד יצא לאחר מיתת אמו וניוול הוא: נוחל. אם נפלה לו ירושה בו ביום ובו ביום מת מנחילה לקרוביו מאביו: ואמר רב ששת. האי נוחל ומנחיל ליכא לאוקומי בנכסי אביו דא''נ לא אתיליד איהו הוו ירתי קרוביו נכסי אביו היכא דאין בנים: אלא נוחל בנכסי אמו. אם מתה בו ביום ואפי' הוא מת בו ביום נוחל נכסי אמו ומנחילן מכחו לאחיו מאביו שאינן בני אמו דאי לאו הוא הוו ירתי לה קרוביה ולא אמרי' נפל הוא ואינו בן נחלה: אבל עובר. אם מתה מעוברת לא ירתי לה קרובי העובר דהוא מת ברישא: ומשני ה''מ. דהוא מיית ברישא לגבי מיתה כשהיא מתה מיתת עצמה: ופרכינן וגבי מיתה מי מיית הוא ברישא והא הוה עובדא ופרכיס לאחר מיתת אמו: זנב הלטאה. אם חותכין אותה מפרכסת החתיכה ואע''פ שאין בה חיות: ומקרעין את כריסה. דזימנין דמיקרי דהיא מייתא ברישא:





תוספות





	מיתיבי בור ברה''ר. לרבה פריך דאמר לעיל מצוה הכתובה בתורה לאו ככתובה בשטר דמיא וכן העתיק ר''ת בספרו ומצי נמי למפרך לרב יוסף דהא סבר נמי שיעבודא לאו דאורייתא אלא פירש דבריו יותר: אמר רב אילא א''ר כשעמד בדין. לאו משום קושיא דרבה משני רב הכי שהרי רבה שנים רבות אחר רב היה אלא משום דפרכינן ליה מיניה בפרק גט פשוט (ב''ב דף קעה:) דאמר התם דמלוה על פה אינו גובה מן היורשין ולנפשיה משני: דיתבי דייני אפומא דבירא. ומ''מ איצטריך למימר מת וקברו דס''ד דבעינן יבא בעל השור ויעמוד על שורו (סנהדרין דף יט.) קמ''ל דשפיר עמד עליה: מזין עליו מדם חטאתו ומדם אשמו. דאין חטאת [ואשם] קריבה לאחר מיתתו אבל עולתו קריבה: ישבה על המשבר כו'. פרש''י קודם שנגמר דינה וליתא דאיוצא ליהרג קאי וכל היוצא ליהרג לאחר גמר דין כדמשמע בכל הנהו דמדכר לעיל במתני' בשמעתין וכן משמע בפ' כל הגט (גיטין דף כח:) דמדבר ביוצא לידון ויוצא ליהרג והיינו טעמא דרישא דאין ממתינין משום עינוי הדין (כלל) כדמשמע פרק אחד דיני ממונות (סנהדרין דף לה.) דליכא עינוי הדין אלא לאחר גמר דין מדקאמר היכי ליעביד לדייניה במעלי שבתא ולגמר דיניה בשבתא וליקטליה בחד בשבתא נמצא אתה מענה את דינו וכו' ליגמר דיניה בחד בשבתא קא מנשו לטעמייהו ולעינוי לא חיישינן:





רבינו גרשום

אמר רב יוסף במלוה כו':



והרגו פטור. בעל השור שלא היה לו לחפור ברשות הרבים:



אלא שאם מת. גם השור יורשי בעל הבור חייבין לשלם וקשיא למ"ד מלוה הכתובה באורייתא לאו ככתובה בשטר דמיא:



[אמר ר' אילא. לעולם לאו ככתובה בשטר דמיא אלא משום הכי חייבין יורשין בשעמד בעל הבור בדין ונתחייב קודם שמת:



הילכתא. יורשין חייבין]:



והא הרגו קתני חייבין דלא הוה ליה שהות למיקם בדין:



שעשאו. שור לבעל הבור טרפה וקם בדין והדר מית:



והא תני רב חגא וקברו. שקברו שור בנפילתו לבעל הבור שהפיל עליו אדמה ומתו שניהם באותה אדמה ונקברו דאי אפשר לו לעמוד בדין:



לעולם לאו ככתובה בשטר והכא אמאי יורשין חייבין כגון דייתבי דייני אפומא דבירא דחייבוהו קודם שתצא נשמתו לאלתר:



מזין עליו. על המזבח:



מדם חטאתו. שאם חטא קודם לכן והפריש קרבן ואח"כ נגמר דינו מזין עליו מדם חטאתו קודם שיהרג כדי שיתכפר על אותו חטא:



חטא באותה שעה. שיוצא ליהרג אין נזקקין לו שיתכפר על אותו חטא:



[חטא באותה שעה שיוצא ליהרג אין נזקקין לו לעכבו עד שיפריש חטאתו. שאין מענין דינו עד שישחט ויזרק:



זבח זבוח. חטאתו:



האשה. מעוברת היוצאה ליהרג אין ממתינין לה עד שתלד אלא ממיתין אותה עם ולדה דעובר כגופה הוא:



ממונא דבעל הוא. הוולדות]:



עד שיהו שניהן שוין. מזידין. [אבל אם אחד מהן שוגג] או שאם היתה היא (ילדה) [קטנה] והוא גדול אינו נהרג:



ההוא (משניהם) [מגם] נפקא. כי קא מרבינן לוולד מגם:



[כיון דעקר. לצאת]:



שלא תבוא לידי ניוול. שאם היה העובר חי לאחר מיתת אמו היה מפרכס ויוצא והיתה שופעת דם מאותו מקום ותתנוול בפני הכל הילכך מכין אותה בבטן כנגד הוולד:



[תינוק בן יום אחד. שמתה אמו כשילדתו והתינוק מת למחר:



נוחל ומנחיל. נוחל בנכסי האם להנחיל לאחיו מן האב. שאם הוא מאם אחת ואחיו מאם אחרת וירש הוא מאמו נכסים מנחיל לאחין מן האב דאחין מן האב יורשין זה את זה:



אבל עובר לא. כלומר שמתה אמו ולא נולד אין אחין נוחלין נחלת אמו דהוא מיית ברישא בבטן אמו קודם אמו ואין הבן יורש את אמו בקבר מאחר שמת קודם אמו להנחיל לאחין מן האב אלמא דעובר מיית ברישא דאי איהי מתה ברישא לירתה ולירתינהו לאחי]:



טיפתא דמלאך המות. טיפה של מרה:



ופירכס תלתא פירכוסי. ניענע עצמו ג' פעמים העובר אחר שמתה אמו:



ההוא פירכוס. לאו פירכוס דאית ביה חיות הוא אלא הוי כזנב הלטאה שמפרכסת אחר שנחתך הזנב ממנה ופרכס הזנב:





רש"ש

רש"י ד"ה חייבין לשלם. דא"כ קשיא סתמא אסתמא. קשה דלפ"ז טפי ה"ל למיפרך מהבריית' דהיוצא ליהרג דס"ל לת"ק דהוא שחבל באחרים חייב דשם ליכא לשנויי בשינויא דהכא דא"כ מ"ט דרשב"א. וי"ל עפ"י מש"כ התוס' בע"פ (קב ב) בד"ה מיתיבי ועמש"כ שם:



רש"י ד"ה חטא בשוגג. שיצא ליהרג. כצ"ל:



גמרא מידי דהוה אזנב הלטאה דמפרכסת. כה"ג באהלות פ"א מ"ו:



רש"י ד"ה לרבות את הולד. ואנא ידענא דאין ומתו פחות משנים. תמוה דגם בל"ז הא כתיב בקרא להדיא האיש כו' והאשה:



רש"י ד"ה ומקרעין (בסה"ע). דזימנין דמיקרי דהיא מייתא ברישא. קשה דא"כ מאי פריך מההיא עובדא דפרכיס. אבל התוס' בנדה (מד) מחלקי משום דהכא נעקר הולד קודם:



תד"ה ישבה. וליתא דאיוצאה ליהרג קאי. נראה דלפניהם לא הי' הגי' בבבא זו האשה שישבה. אלא ישבה לחודא וכמו שהעתיקו וכ"ה הגי' במשניות ומשמע דקאי ארישא. אבל לפני רש"י הי' הגי' שלפנינו האשה שישבה. ומשמע דענין בפ"ע הוא:



בא"ד במתניתין ובשמעתין. כצ"ל:





הגהות יעב"ץ

גמ' בד"א שהיה זבחו זבוח אבל אין זבחו זבוח כצ"ל:


שם דברי רבי יאשי' כי קאמר מגם כצ"ל:


שם מידי דהוי אזנב הלטאה דמפרכס כצ"ל:


רש"י ד"ה ומקרעין את כריסה דזמנין דמקרי דהיא מייתא ברישא. נ"ב לענ"ד תמוה דהא אמרינן לעיל אע"ג דפרכיס מידי דהוי אזנב הלטאה ואמאי לא משני דזימנין דמיקרי וחיי ומשום דמיעוטא דלא שכיח הוא דלא חשו לי' לגבי ממונא א"נ י"ל באמת א"כ מנ"ל להפקיע זכות יורשי העובר והא אין הולכין בממון אחר הרוב ולפחות ספיקא הוי וליהני להו תפיסה ולא ליפקע מנייהו מספיקא (חסר) וכן קשה לענין שבת מ"ט מקרעין אם אינו אלא פרכוס וצ"ל דנ"מ היכא דעקר הולד לצאת (חסר):





גליון הש"ס - רבי עקיבא איגר

גמ' והילכתא דייתבי. כעין זה בב"מ ד' ט ע"ב והלכתא בכפות:


מתני' אין ממתינין. ע' סוטה דף כו ע"א תוס' ד"ה מעוברת:

